Debati për kontrollin e armëve
Miratimi i ligjeve të reja apo masave për të forcuar kontrollin e armëve pengohet nga një numër faktorësh
Që nga ardhja në Shtëpinë e Bardhë, Presidenti Barak Obama ka folur direkt ose ka nxjerrë deklarata me shkrim për 15 incidente me armë zjarri që kanë shkaktuar një numër viktimash. Në incidentin e fundit 10 vetë gjetën vdekjen në një universitet në Oregon, duke rizgjuar debatin lidhur me ligjet për kontrollin e armëve. Por ndryshimi i ligjeve nuk është i lehtë. Korrespondentja Carolyn Presutti shpjegon përse miratimi i ligjeve të reja nga Kongresi për të forcuar kontrollin e armëve është aq i vështirë. Incidente me përmasat e një masakre si ai në Oregon, ringjallin thirrjet e presidentit Obama për ligje më të forta. Kjo nuk realizohet lehtë, së pari për arsye të traditës. Disa thonë se amendamenti i dytë i kushtetutës u jep amerikanëve të drejtën për të zotëruar armë. Vin Weber, ish-ligjvënës republikan, punon tani si lobist. Një tjetër arsye është Shoqata Kombëtare e Armëve, e njohur këtu me inicialet NRA, e cila ka shpenzuar gjatë tre vjetëve 10 milionë dollarë për të lobuar për të drejtën e armëmbajtjes. Kjo organizatë ka 4 milionë anëtarë. Zakonisht demokratët propozojnë ligje për kontrollin e armëve, republikanët votojnë kundër tyre. Chuck Schumer është senator demokrat: Por ka edhe një arsye tjetër. Një anketë e organizatës PEW tregon se amerikanët janë të përçarë mbi këtë çështje: 52% mbështesin armëmbajtjen. Një grup aktivistësh i bëjnë thirrje Presidentit Obama të anashkalojë Kongresin dhe t’u bëjë presion kompanive prodhuese të armëve për të bërë publike linjat e shpërndarjes dhe për të ndëshkuar tregtarët e armëve, kur armët që kanë shitur përdoren për vepra penale. Disa thonë se incidentet nuk do të ndalin deri kur të bëhet diçka. Por çfarë do të bëhet dhe si do të realizohet ende nuk është e qartë.